**Rīkojuma projekta „Par darba grupu Eiropas Savienības Stratēģijas Baltijas jūras reģionam Rīcības plāna īstenošanas koordinācijai” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2014. gada 25. marta Ministru kabineta protokollēmuma (Nr. 18, 30. §) 2., 3. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai koordinētu nozaru ministriju, kā arī sociālo partneru un nevalstisko organizāciju sadarbību Eiropas Savienības (turpmāk – ES) Stratēģijas Baltijas jūras reģionam (turpmāk – Stratēģija) rīcības plāna īstenošanai nacionālā līmenī un pārskata sagatavošanai, ar 2009. gada 25. augusta Ministru kabineta rīkojumu Nr. 577 (prot. Nr. 53, 59. §) tika izveidota starpinstitūciju Stratēģijas Rīcības plāna īstenošanas koordinācijas darba grupa (turpmāk – darba grupa). Kopš 2009. gada 7. septembra ir notikušas 20 darba grupas sanāksmes, nodrošinot Stratēģijas sasaisti ar valsts ilgtermiņa un vidēja termiņa stratēģiskajos attīstības plānošanas dokumentos noteiktajiem mērķiem un prioritātēm. Ņemot vērā to, ka nepieciešamas ievērojamas izmaiņas darba grupā ietilpstošo institūciju personālsastāvā, ir sagatavots jauns rīkojums par darba grupas izveidi. |
| 3. | Projekta izstrādē iesaistītās institūcijas | Aizsardzības ministrija, Ekonomikas ministrija, Finanšu ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Valsts kanceleja, Pārresoru koordinācijas centrs, Latvijas prezidentūras ES Padomē sekretariāts, Latvijas Darba devēju konfederācija, Latvijas Pašvaldību savienība. |
| 4. | Cita informācija | Eiropas Komisijas darba dokumentā (COM(2009) 248; 2013. gada februāra versijā) par ES Stratēģijas Baltijas jūras reģionam Rīcības plānā skaidrots dalībvalstu darbības viens no uzdevumiem 3. b (12. lpp), kas nosaka nepieciešamību veidot nacionālu koordinēšanas grupu. Šis nosacījums tiek izpildīts, veidojot Rīcības plāna īstenošanas darba grupu Latvijā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes amatpersonas, Latvijas Darba devēju konfederācija, Latvijas Pašvaldību savienība. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina iesaistīto institūciju pienākumus, kā arī veicamās darbības. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Darba grupā piedalās arī Latvijas Darba devēju konfederācijas un Latvijas Pašvaldību savienības pārstāvji. |
| 2. | Sabiedrības līdzdalība projekta izstrādē | Projekta izstrādē piedalās arī Latvijas Darba devēju konfederācija un Latvijas Pašvaldību savienība, deleģējot savus pārstāvjus. |
| 3. | Sabiedrības līdzdalības rezultāti | Tiek nodrošināta sabiedrisko organizāciju iesaiste ES Stratēģijas Baltijas jūras reģionam rīcības plāna īstenošanā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Ekonomikas ministrija, Finanšu ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Valsts kanceleja, Pārresoru koordinācijas centrs, Latvijas prezidentūras ES Padomē sekretariāts, Latvijas Darba devēju konfederācija, Latvijas Pašvaldību savienība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas nemainās. Jaunas institūcijas netiek izveidotas un esošās institūcijas netiek likvidētas vai reorganizētas. |
| 3. | Cita informācija | Nav. |

Anotācijas III, IV, V sadaļas – projekts šo jomu neskar.

Ārlietu ministrs Edgars Rinkēvičs

Vīza: valsts sekretārs Andrejs Pildegovičs

16.02.2015 15:08

532

Renāte Bula

vecākā referente

Tālr.67016477, fakss.67828121

e-pasts: renate.bula@mfa.gov.lv